**Az Angyalföldi Szociális Egyesület 2020. évi közhasznúsági jelentése**

Egyesületünk közhasznú tevékenysége két területet ölel fel:

* a parkgondnoki tevékenységet
* az önkéntesek tevékenységét

**Parkgondnoki tevékenység**

Egyesületünk a kerületi önkormányzattal történt megállapodás szerint karbantartja, felügyeli a kerület zöldterületeit, játszótereit. A feladat ellátását megváltozott munkaképességű munkavállalók és nyugdíjasok végzik. A *beszámolás időszakában 26 fő dolgozott ezen a területen egy munkavezető irányításával. Összesen 10 közterület és park gondozását és az utcák takarítását látják el a kerület különböző pontjain.*

Az Önkormányzat 2019-ben a kerület köztisztasági állapotának javítása, a lakossági elégedettségi mutató növelése érdekében felülvizsgálta a parkgondnoki tevékenységre vonatkozó szerződést és többletforrást biztosított az Egyesületnek új munkaerő felvételére, valamint korszerű munkaeszközök megvásárlására, ennek anyagi forrásai még 2020-ban is rendelkezésre álltak. A beszámolás évében 6 fő dolgozott önkormányzati támogatással ezen a területen.

A munkavállalók a rájuk vonatkozó foglalkoztatási szabályoknak megfelelő időbeosztásban, részmunkaidőben látják el feladataikat. A munka elvégzéséhez munkaruhát, és munkaeszközöket kapnak.

 A munka jellegéből következik, hogy a parkgondnokok állandóan „kirakatban” vannak, a parkok közelében élő lakosok élénk figyelemmel és kritikus szemmel figyelik munkájukat, magatartásukat. Észrevételeiket azonnal eljuttatják az Egyesület vezetőihez, akik, ha szükséges intézkedéseket tesznek.

**Önkéntes tevékenység**

**A 2020-as gazdálkodási és naptári évben a COVID 19-es világjárvány alaposan megváltoztatta és befolyásolta az egész világ működését, az emberi kapcsolatokat éppen úgy, mint a gazdaságiakat.**

Az Egyesület Alapszabálya alapján önkénteseink részt vesznek mindazon kerületi rendezvények megszervezésében, lebonyolításában, amik hozzájárulnak a lakóközösségek formálásához**.**

*Az Egyesület tervei szerint is a 2019-ben nyilvántarott 67 fő önkéntest kívánta foglalkoztatni havi rendszerességgel 2020-ban is a kerületi szabadidős, kulturális, sport és ünnepi rendezvények lebonyolításához*.

A járvány miatt mindazok a tervezett - a lakosság által kedvelt és látogatott – kulturális és sportrendezvények, a kerületi ünnepségek elmaradtak. A lakosság csak a virtuális térben, a közösségi portálokon értesült a kiemelkedően fontos kerületi rendezvényekről. A kerületi elismerések és díjak átadása is csak szűk körben történhetett meg. Ez rányomta bélyegét az önkéntes foglalkoztatásra. Ez konkrétan azt jelenti, hogy 2020. évre 70 olyan programot tervezett a SKULT13, amik a lakosság minden korosztályát érintik valamilyen szinten. Ezek közül a legnépszerűbbek a Lakóközösségi Napok, a Nyáresti Koncertek, az Utcazenei fesztivál, a szabadtéri sportrendezvények a hatályos kormányrendeletek miatt nem valósulhattak meg. A beszámolás időszakában mindössze 23 rendezvény történt meg közreműködésünkkel, korlátozott létszámmal (rendeletben meghatározott mértékig)

Szerződés szerinti önkéntes munkát március 11-től júliusig, aztán szeptember 1-től év végéig tartó időszakban a hatályos kormányrendeletek miatt végezni nem lehetett.

Ezekben az időintervallumokban az önkéntes tevékenység a járvány miatt **az önkormányzat által biztosított maszkok lakossághoz történő eljuttatására, valamint a kijárási korlátozások miatt a Katasztrófavédelmi és a kerületi Polgárőrséggel együttműködve az idős lakótársak gyógyszereinek kiváltásában és lakásukra történő eljuttatásában és a bevásárlásban segítségnyújtásban** volt jellemző. A körülmények, a feladatmegosztás a szervezetek között nem tette számokban mérhetővé ezt a tevékenységet sokrétűsége miatt. (telefonos igényfelvétel, vásárlás, házhozszállítás, ami gyalog és gépkocsi segítségével is történt) *A huszonhárom rendezvényen –a rendezvények jellege miatt – önkéntes munkatársaink* ***összesen 762 óra önkéntes munkát végzett, ami éves átlagban összesen 10 fő teljes munkaidőben foglalkoztatott önkéntes munkáját jelenti. A valós foglalkoztatás 57 személy alkalmankénti 1-4 óra közötti elfoglaltságát jelentette.***

Ez a személyes gondoskodás –különböző módon – de a kerület minden rászoruló és fokozottan veszélyeztetett lakosához eljutott, ez a kerület 120.000 főnyi lakosságának mintegy 40%-át érintette, kb. 40.000 – 48.000 főt, a lakosság nem csak elfogadta az önkormányzat és az általa felkért segítők figyelmességét, hanem azt szóbeli és írásbeli köszönetekkel is honorálta.

Budapest, 2021. február 20. Fejér Józsefné

 elnökségi tag, önkéntes koordinátor